OpenLLM-France/wikimedia huggingface dataset:
# Andrea Navarra

Andrea Navarra (Cesena, Itàlia; 25 de febrer de 1971) és un pilot de ral·li italià, actualment retirat, que va ser guanyador del Campionat d'Europa de Ral·lis de l'any 1998, així com del Campionat d'Itàlia de Ral·lis de l'any 2004 i del Campionat d'Itàlia de Ral·lis de Terra dels anys 2002, 2003 i 2004.

## Trajectòria

Navarra comença a competir en ral·li a principis dels anys 90, donant un salt a proves del Campionat Mundial de Ral·lis l'any 1995 amb un Toyota Celica GT-Four.
L'any 1998 guanya amb un Subaru Impreza 555 del Procar Rally Team el Campionat d'Europa de Ral·lis imposant-se a dues de les proves del certamen: el Ral·li del Ciocco e Valle del Serchio i el Ral·li de Xipre. A més a més, aquell any acaba tercer del Campionat d'Itàlia de Ral·lis.
La temporada 2002, 2003 i 2004 guanya el Campionat d'Itàlia de Ral·lis de Terra amb un Subaru Impreza. A més a més, la temporada 2004 aconseguiria fer doblet nacional al aconseguir també el Campionat d'Itàlia de Ral·lis.
L'any 2007 seria tercer del Intercontinental Rally Challenge amb un Fiat Abarth Grande Punto S2000.
L'any 2010 seria la seva última temporada completa a nivell competitiu amb un Ford Fiesta S2000.

## Referències

* ↑ Andrea Navarra, Mundial Rallyes, El Mini Countryman consigue su primera victoria.
* ↑ Shacki. «Andrea Navarra - rally profile eWRC-results.com» (en anglès). [Consulta: 18 juliol 2022].
# Artafernes

Artafernes és el nom dels següents personatges:
# Anyós

Anyós és un nucli de població del Principat d'Andorra situat a la parròquia de la Massana. a 1.285 m d'altitud. L'any 2009 tenia 667 habitants.
Al poble hi ha l'Església de Sant Cristòfol d'Anyós.

## Referències

* ↑ «Anyós». Gran Enciclopèdia Catalana. Barcelona: Grup Enciclopèdia Catalana.
* ↑ «Població per poble». Departament d'Estadística d'Andorra. Arxivat de l'original el 14 de novembre 2016. [Consulta: 30 novembre 2010].
# Artedius corallinus

Artedius corallinus és una espècie de peix pertanyent a la família dels còtids.

## Descripció

* Fa 14 cm de llargària màxima.

## Hàbitat

És un peix marí, demersal i de clima subtropical que viu fins als 21 m de fondària.

## Distribució geogràfica

Es troba al Pacífic oriental: des de l'illa d'Orcas (Washington, els Estats Units) fins a la Baixa Califòrnia (Mèxic).

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.

## Enllaços externs

* AQUATAB
# Artefacte

«Artefacte» té aquests significats:
* Enginy (artefacte), element fabricat usant tecnologia.
* Artefacte (error), error d'observació produït en un procés de mesurament
* Artefacte digital
* Artefacte d'imatge
* Artefacte de compressió, distorsió en els continguts audiovisuals causada per l'aplicació de compressió de dades dissipada.
* Artefacte arqueològic
* Artefacte (novel·la), novel·la de Gregory Benford
* Artefacte (relat), relat curt d'Eric Frank Russell
* Artefacte (disseny de programari), una de les formes de resultats tangibles produïts durant el desenvolupament de programari
* Artefacte (UML), un dels elements de UML
* Artefacte (cançó), tercer single del disc Sempre és Avui de Gustavo Cerati
# Arbequina i Secció de Crèdit SCCL

Arbequina i Secció de Crèdit SCCL és una cooperativa agrària i secció de crèdit d'Arbeca.
A principis de l'any 1919, un grup de pagesos socis del Centre Unió Republicana van prendre la decisió de crear un sindicat cooperatiui van encarregar el projecte a l'eminent arquitecte Cèsar Martinell per la seva reconeguda fama com a autor de diversos cellers cooperatius a la província de Tarragona.
Acabada la Guerra Civil espanyola el nou director, Miquel Puig va canviar el nom a “Cooperativa del Campo”, absorbint el sindicat l'Arbeca Nova. El 1958 es constituí com a Sociedad Cooperativa del Campo La Arbequina, i el 1983, per adaptar-se a la normativa catalana, va canviar els seus estatuts i passà a dir-se SCL del Camp L'Arbequina. Finalment el 2009 com a resultat de la fusió amb Agrària dels Omellons, canvia de nou pel definitiu nom d'Arbequina i Secció de Crèdit SCCL.

## Referències

* ↑ Francesc, Gurri. Pobles de Catalunya. L'Abadia de Montserrat, 1992, p. 151. ISBN 8478265333.
* ↑ Cultura, Edicions 19-24. Generalitat de Catalunya, Departament de Cultura, 1981.
* ↑ «Història». Arbequina i Secció de Crèdit SCCL. [Consulta: 1r desembre 2013].
# Apol·loni de Xipre

Apol·loni de Xipre (en grec Άπολλώνιος Κύπριος) va ser un metge originari de l'illa de Xipre pupil d'Olímpic de Milet i tutor de Julià d'Alexandria. Va pertànyer a l'Escola dels Metòdics, una de les grans escoles de medicina del món grecollatí. Va viure probablement al segle i. És citat per Galè No se'n sap més de la seva història.

## Referències

* ↑ Galè. Θεραπευτικὴ Μέθοδος, Medendi Methodus. Vol. 10, 1.7
* ↑ Smith, William (ed.). Dictionary of greek and roman biography and mothology. Vol. I. Londres: Walton and Maberly, 1841, p. 237.
# Ariobàrzanes de Frígia

Ariobàrzanes (en persa antic: 𐎠𐎼𐎡𐎹𐎠𐎲𐎼𐏀𐎠𐎴 / Ārya-bṛzāna; en grec antic: Ἀριοβαρζάνης) va ser un noble persa nomenat sàtrapa de la Frígia Hel·lespòntica, amb capital a Dascilèon.
Era fill de Farnabazos II segons es pot deduir de Xenofont i de Plutarc. El seu pare va ser enviat a Egipte i va deixar al fill el govern de la satrapia per les seves bones relacions amb personatges d'Esparta (com Antàlcides) i Atenes.
Per raons desconegudes es va revoltar contra el rei Artaxerxes II de Pèrsia cap a l'any 367 aC i va tenir el suport de les ciutats gregues amb Timoteu d'Anaflistos fill de Conó, estrateg atenenc, i fins i tot el rei Agesilau d'Esparta van anar a Dascilios al front d'un contingent de mercenaris, segons diu Diodor de Sicília. També li van fer costat Mausol de Cària, Orontes d'Armènia, i Datames de Capadòcia i va tenir el llunyà suport del faraó Teos d'Egipte. A canvi del suport atenès (8000 mercenaris i 30 vaixells) Ariobàrzanes va donar a Atenes la ciutat de Sestos i la de Critote al Quersonès Traci, que controlaven l'entrada de l'Hel·lespont, i que generalment havia estat aliada d'Atenes. Com a agraïment, Atenes va fer a Ariobàrzanes ciutadà honorari junt amb els seus tres fills. El seu fill Mitridates va ocupar l'any 364 aC Heraclea del Pont, la ciutat grega principal de la zona. Autofradates de Lídia encarregat de combatre la revolta, es va unir a la rebel·lió.
L'hivern de l'any 363 aC els rebels van ser derrotats. Ariobàrzanes, traït pel seu propi fill Mitradates, va ser empresonat a Susa i crucificat. El seu germanastre Artabazos II, fill de Farnabazos II i Apama, net per part de mare del rei Artaxerxes II de Pèrsia, va ser nomenat sàtrapa. La revolta a l'Àsia Menor es va aconseguir acabar finalment cap a l'any 360 aC.

## Referències

* ↑ Xenofont. Hel·lèniques, IV, 1, 39-40
* ↑ Plutarc. Vides paral·leles: Agesilau, XIII, 1-3
* ↑ Diodor de Sicília. Biblioteca històrica, XV, 90
* ↑ Weiskopf, Michael. The so-called great satraps' revolt : 366-360 B.C.. Stuttgart: Steiner, 1989, p. 675-681. ISBN 9783515053877.
* 1 2 Briant, Pierre. Histoire de l'empire perse: de Cyrus à Alexandre. París: Fayard, 2008, p. 681-682. ISBN 9782213596679.
* ↑ Xenofont. Ciropèdia, VIII, 8, 4

## Bibliografia

* Ariobarzanes. A: William Smith (editor), A Dictionary of Greek and Roman Biography and Mythology
# Ariogala

Ariogala ( escoltar (?·pàg.)) és una ciutat de Lituània situada al comtat de Kaunas. El riu Dubysa travessa la ciutat.

## Nom

Ariogala és el nom en lituà de la ciutat.
Les versions del nom en altres llengües inclouen
* polonès: Ejragoła,
* Rus: Эйрагола Eiragola,
* Belarús: Эйрагола Eirahola,
* Yiddish: אייראגאלע Eirogole.
| Centre de la ciutat | Font a prop de la ciutat |

## Referències

* http://db1.stat.gov.lt/statbank/selectvarval/saveselections.asp?MainTable=M3010210&PLanguage=0&TableStyle=&Buttons=&PXSId=3239&IQY=&TC=&ST=ST&rvar0=&rvar1=&rvar2=&rvar3=&rvar4=&rvar5=&rvar6=&rvar7=&rvar8=&rvar9=&rvar10=&rvar11=&rvar12=&rvar13=&rvar14= Arxivat 2011-07-20 a Wayback Machine.. Departament d'Estadístiques de Lituània.
* Geographical data. administrative territorial division Arxivat 2011-07-23 a Wayback Machine.. Departament d'Estadístiques de Lituània.(lituà)
# Ariomardes

Ariomardes és el nom dels següents personatges:
Ariomardes (Αριόμαρδος) és una paraula persa que significa "Heroi honorable". És el nom que van portar alguns prínceps perses els principals dels quals foren:
* Ariomardes, príncep aquemènida fill de Darios i Parmis, la filla d'Esmerdis. Fou el comandant dels mosquis i tibarens a l'exèrcit de Xerxes I de Pèrsia a Grècia.
* Ariomardes, noble persa, fill d'Artupi (Arthupius) que va ser el comandant dels caspis a l'exèrcit de Xerxes I de Pèrsia a Grècia.
* Ariomardes, noble persa que fou governador de Tebes (Egipte). Va dirigir als egipcis a l'exèrcit de Xerxes I de Pèrsia a Grècia.
# Astenòlit

Un astenòlit és una gran massa de magma, procedent de l'astenosfera (Avui dia, amb l'ajuda de la topografia sísmica, s'ha revelat que tot el mantell terrestre flueix, i l'astenosfera queda descartada per innecessària i, per tant, inexistent. Tot i això, encara s'utilitza aquest terme en llibres de ciència.) o formada localment a la litosfera o, que puja cap a la superfície. Aquest moviment subministraria l'energia que requereix l'orogènesi, podent provocar bombament del terreny.
El paper exercit pels astenòlits, forma part de la teoria de les undacions, per la qual es podrien haver generat serralades a causa de l'ascens d'astenòlits.

## Referències

* ↑ (anglès) K. 0. Emery, Relative sea levels from tide-gauge records
* ↑ «Astenolito» (en castellà). [Consulta: 1r agost 2021].
# Asociación Deportiva Municipal Puntarenas

L'Asociación Deportiva Municipal Puntarenas és un club de futbol costa-riqueny de la ciutat de Puntarenas.

## Història

El club va ser fundat el 9 de gener de 1952.
Disputà la Liga Mayor (la segona divisió) fins al 1963, any en què ascendí a primera on romangué nou temporades, fins al 1972. El 1973 disputà la Liga de Ascenso, i tres anys més tard obtingué el títol, ascendint de nou a primera divisió. Romangué en aquesta categoria 24 temporades, fins al 2000. Fou subcampió els anys 1978, 1982 i 1983 i es proclamà campió del país l'any 1986.
El 23 de gener de 2009, per irregularitats en la inscripció de jugadors, fou descendit a la lliga amaeteur (LINAFA).

## Palmarès

* Lliga costa-riquenya de futbol:
** 1986
* Segona divisió costa-riquenya de futbol:
** 1976

## Futbolistes destacats

* Leonidas Flores
* Kleber Ponce
* Carlos "El Pistón" Velazquez
* Luis Galagarza
* Javier Astúa
* Alfredo "El Diablo" Contreras
* Johnny "El Bombero" Arías

## Referències

* ↑ Costa Rica – Foundation Dates of Clubs – RSSSF
* ↑ «Costa Rica - List of champions». RSSSF. [Consulta: 9 febrer 2019].
# Aurinh

Aurinh (francès Aurin) és un municipi occità del Lauraguès en el Llenguadoc, en el departament de l'Alta Garona, a la regió d'Occitània.

## Referències

* ↑ Toponímia occitana
# Aurinia

Aurinia és un gènere de plantes amb flor dins la família de les brassicàcies.

## Particularitats

El calendari republicà francès dedica a l'espècie Aurinia saxatilis el dia 18 del mes Floréal sota el nom de Corbeille d'or.

## Taxonomia

N'hi ha tres:
* Aurinia corymbosa
* Aurinia petraea
* Aurinia saxatilis, paneret o paneret d'or

## Referències

* ↑ «GRIN». Arxivat de l'original el 1999-05-01. [Consulta: 15 novembre 2009].
# Aurtis Whitley

Aurtis Whitley (Barataria, 1 de maig de 1977) és un exfutbolista de Trinitat i Tobago de la dècada de 2000.
Fou 41 cops internacional amb la selecció de Trinitat i Tobago.
Pel que fa a clubs, destacà a Vitoria de Setúbal i San Juan Jabloteh.

## Referències

* ↑ T&T Squad Line-ups since 2000 Arxivat February 3, 2008, a Wayback Machine., Soca Warriors Online, Accessed 5 July 2005.
* ↑ Soca Warriors back in training, Trinidad and Tobago Newsday, Accessed 5 July 2008.
* ↑ Jabloteh sacks Whitley, W Connection signs him, Trinidad Guardian, Accessed 5 July 2008.
# Azes

Azes és el nom dels següents personatges:
* Azes I, rei indoescita, considerat per alguns historiadors d'arrel parta i per altres escita. Va completar el domini escita al nord de l'Índia.
* Azes II, rei indoescita, se suposava que era el successor d'Azilises i que va governar de vers l'any 12 al 42 dC.
# Ausquises

Els ausquises (llatí: Auschisae, grec antic: Αὐσχίσαι, Auskhísai) foren un poble libi de la Cirenaica a l'època clàssica, que vivien al sud de Barca i cap a l'oest fins a Berenice. Els seus veïns eren els asbistes, a l'est; la petita tribu dels bacals, amb els quals compartien territori; i els nasamons, a l'oest. Els citen Heròdot, Diodor de Sicília, Claudi Ptolemeu i Nonnos de Panòpolis.

## Referències

* ↑ Heròdot, IV 170.
* ↑ Heròdot d'Halicarnàs. 4.170.1 Històries d'Heròdot (traducció en anglès (en anglès traduït del grec antic). Llibre 4. Perseus Project Text. Chicago: Tufts University, 2009 (per la traducció), p. §171. «Next west of the Asbystae are the Auschisae, dwelling inland of Barce, and touching the coast at Euhesperidae. About the middle of the land of the Auschisae lives the little tribe of the Bacales[...]. Next west of these Auschisae is the populous country of the Nasamones»
* ↑ Desagnes, Jehan. Catalogue des tribus africaines de l'antiquité classique à l'ouest du Nil. Dakar: Université de Dakar, 1960, p. 147-149 [Consulta: 12 desembre 2020].
* ↑ Pauly-Wissowa II,2 (1896), Sp. 2557.
# Desembarcament de Sidi Dris

El desembarcament de Sidi Dris fou una operació militar amfíbia realitzada el 12 de març de 1921 per la marina espanyola al protectorat espanyol al Marroc durant la guerra del Rif.
El general Manuel Fernández Silvestre, comandant general de Melilla, havia plantejat la penetració al Rif des d'aquest punt per tal de possibilitar futures operacions, ja que tant Alfrau com Sidi Dris eren els únics accessos marítims de la República del Rif per on rebien armes. Així, la columna del coronel Gabriel Morales Mendigutia, formada per dos mil soldats transportats als mercants Reina Victòria i Gandia, va desembarcar a Sidi Dris amb el suport de la canonera Lauria i un esquadró d'avions.
Aquestes dues operacions de desembarcament, juntament amb l'avanç terrestre des de Melilla, van permetre l'ocupació d'Annual i Igueriben. Aquestes posicions van ser assetjades per rifenys, fets que donarien lloc a la batalla d'Annual.

## Referències

* ↑ Lopez Sanz, Juan Carlos. 1921 Lágrimas en los ojos del Rif, 2017. ISBN 9780244324452.
* ↑ terciosdelmaroceano Los desembarcos en ALFRAU y SIDI DRIS 1921
# Nouhaila Benzina

Nouhaila Benzina (Kenitra, 11 de maig de 1998) és una futbolista marroquina que juga en la posició de defensa a l'Association Sportive des Forces Armées Royales i a la selecció del Marroc.
El 30 juliol de 2023 va passar a la història en ser la primera futbolista que va jugar amb hijab a la Copa del Món Femenina en el partit que el seu equip va guanyar per 1-0 contra la selecció de Corea del Sud. Benzina va ser criticada per aquest fet per alguns mitjans de comunicació francesos com L'Équipe. És considerada un model a seguir per a les futbolistes musulmanes.

## Referències

* ↑ «المنتخب النسوي يخوض تجمعا إعداديا» (en àrab). , 15-02-2021.
* ↑ «Entrainements à Maâmoura de L’Equipe Nationale Féminine» (en francès). Royal Moroccan Football Federation, 20-10-2020. [Consulta: 18 juny 2021].
* ↑ «Benzina set to make history on World Cup day five».
* ↑ «Nouhalia Benzina, la primera futbolista a portar el hijab al Mundial». Esport3, 30-07-2023. [Consulta: 3 agost 2023].
* ↑ (en anglès australià) , 24-07-2023.
* ↑ «World Cup: How the hijab became tournament-ready – DW – 07/26/2023» (en anglès). dw.com. [Consulta: 27 juliol 2023].
* ↑ «Benzina becomes first to wear hijab at World Cup». BBC Sport, 30-07-2023. [Consulta: 30 juliol 2023].
* ↑ Rahhou, Jihane. «L’Equipe Sparks Outrage with Article Targeting Nouhaila Benzina's Wearing Hijab» (en anglès). moroccoworldnews. [Consulta: 1r agost 2023].
* ↑ «Morocco’s Nouhaila Benzina makes history by wearing Hijab at the World Cup: A triumph fueled by controversy» (en anglès americà). HESPRESS English - Morocco News, 31-07-2023. [Consulta: 1r agost 2023].
* ↑ Zouiten, Sara. «France’s CNews Makes Islamophobic Remarks Toward Hijabi Moroccan Footballer» (en anglès). moroccoworldnews. [Consulta: 1r agost 2023].
* ↑ Farooq, Manish Pandey & Iqra. «Women's World Cup 2023: 'Nouhaila Benzina is a role model to us'». BBC News, 30-07-2023. [Consulta: 1r agost 2023].
# Llinda de cal Borni

La Llinda de cal Borni és una obra de Sant Gregori (Gironès) inclosa a l'Inventari del Patrimoni Arquitectònic de Catalunya.

## Descripció

Llinda de pedra d'una sola peça situada en una porta de típica reminiscència medieval, les pedres superiors dels dos brancals es desplacen cap a l'interior per ajudar a la llinda a salvar la llum del forat.
És la porta d'accés a l'interior d'un antic mas situat al veïnat de La Vileta.

## Història

A la pedra de la llinda hi ha cisellats uns signes, algun de caràcter religiós, i unes inscripcions bastant il·legibles.

## Referències

* 1 2 3 «Llinda d'una porta forana». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Mason (Nou Hampshire)

Mason és una població dels Estats Units a l'estat de Nou Hampshire. Segons el cens del 2000 tenia 1.147 habitants.

## Demografia

Segons el cens del 2000, Mason tenia 1.147 habitants, 433 habitatges, i 328 famílies. La densitat de població era de 18,5 habitants per km².
Dels 433 habitatges en un 31,9% hi vivien nens de menys de 18 anys, en un 65,8% hi vivien parelles casades, en un 5,5% dones solteres, i en un 24,2% no eren unitats familiars. En el 18% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,3% tenia menys de 18 anys, un 5,5% entre 18 i 24, un 33% entre 25 i 44, un 28,8% de 45 a 60 i un 8,5% 65 anys o més.
L'edat mediana era de 40 anys. Per cada 100 dones de 18 o més anys hi havia 106,7 homes.
La renda mediana per habitatge era de 60.433$ i la renda mediana per família de 61.908$. Els homes tenien una renda mediana de 43.558$ mentre que les dones 26.042$. La renda per capita de la població era de 28.503$. Entorn del 3,6% de les famílies i el 3,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mason». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Mason». American Fact Finder. Oficina del Cens dels Estats Units, 12-01-2010.
# Mangor

Mangor és un poble de Madhya Pradesh al peu d'unes muntanyes. Fou l'escenari de la batalla de Mangor lliurada el 29 de desembre de 1843 entre el general britànic Grey i els marathes; aquestos darrers foren derrotats amb fortes pèrdues i la seva munició i artilleria fou capturada; els britànics van tenir 35 morts i 182 ferits.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Llista de Creus de Sant Jordi/1984/Entitats
#### Entitats

Informació actualitzada per un bot. Els canvis manuals es perdran quan s'actualitzi!
| Entitat | Wikidata | Descripció |
| Orfeó Català | Q1779639 | societat coral catalana |
| Òmnium Cultural | Q1959428 | associació civil |
| Federació Catalana d'Escoltisme i Guiatge | Q2746554 | |
| Acció Cultural del País Valencià | Q2822755 | entitat cultural valenciana |
| Cobla Orquestra Montgrins | Q11914377 | |
| Fundació Bernat Metge | Q11923247 | institució sense finalitat lucrativa que formava part de la Fundacio Institut Cambó |
| Escoles Professionals Salesianes | Q17601980 | centre educatiu privat a Barcelona |
# Look Sharp!

Look Sharp! és el segon àlbum d'estudi del duet Roxette, el qual pels fans de fora de Suècia en seria el primer, ja que la reedició de Pearls of passion no estaria pas disponible fins a (1997).
D'aquest treball s'han venut gairebé 10 milions de còpies arreu del món, convertint-se en un dels més exitosos, sinó el més. Se n'extraurien cinc senzills: "Chances", "The Look", "Dressed for Success", "Listen to Your Heart" i "Dangerous". El segon i el quart arribarien al No.1 a USA, de fet "The Look" en seria el primer a aquest país. Són dos dels anomenats "quatre No.1’s de Roxette", els altres són "It Must Have Been Love" i "Joyride".
En la història de la música a Suècia es tracta del segon àlbum més venut després de Arrival d'ABBA. Assoliria la primera posició al seu país i a Noruega; la segona a Austràlia, Àustria i Suïssa.

## Llistat de cançons

Totes les cançons estan compostes per Per Gessle excepte les indicades.
* "The Look" - 3:57
* "Dressed for Success" - 4:09
* "Sleeping Single" - 4:37
* "Paint" - 3:30
* "Dance Away" (Marie Fredriksson, Gessle) - 3:25
* "Cry" (Fredriksson, Gessle) - 5:18
* "Chances" - 4:57
* "Dangerous" - 3:48
* "Half a Woman, Half a Shadow" (Fredriksson, Gessle) - 3:35
* "View From a Hill" - 3:39
* "(I Could Never) Give You Up" - 3:58
* "Shadow of a Doubt" (Fredriksson, Gessle) - 4:14
* "Listen to Your Heart" (Gessle, Mats MP Persson) - 5:29
* Nota: també existia, a banda del format CD, un en LP i un altre en cassette.
# Llista de Gardiner (X)

El Grup X de la llista de Gardiner és un dels 26 subgrups de jeroglífics egipcis que l'egiptòleg britànic Alan Gardiner va realitzar en el seu llibre Gramàtica de la llengua egípcia. En aquest grup hi ha 8 jeroglífics amb temes referents a pans i pastissos.

## Taula de jeroglífics

| Codi | Transl. | Objecte representat | Descripció |
| X1 | t, ỉt | Panet | Ideograma de pa. Abreviatura de pare. Fonograma del so T. Utilitzat com a sufixe per la formació de termes femenins. |
| X2 | t, ỉt | Barra de pa | Determinatiu i ideograma de pa. Abreviatura de déu Thot, pare (en it-necher Déu pare). |
| X3 | t, ỉt | Barra de pa | Determinatiu i ideograma de pa. Abreviatura de déu Thot, pare (en it-necher Déu pare). |
| X4 | snw | Pa oblong per a ofrenes | Determinatiu d'aliments per a ofrenes, pans i productes alimentaris. |
| X5 | sn | Pa oblong amb dues marques | Determinatiu d'alimentació i pa (substitueix a X4). Determinatiu fonètic del so sn. |
| X6 | pȝt | Llesca de pa amb marca | Determinatiu de pa. Determinatiu fonètic del so pat. |
| X7 | gsw, snw | Mig pa | Determinatiu de mig pa, alimentació d'ofrena i nutrició d'ofrena. |
| X8 | rḏỉ, ḏỉ, d | Pa d'ofrena | Ideograma de donar (forma alternativa de W8). Fonograma del so D. |

## Referències

* ↑ Collier. pg. 193.

## Bibliografia

* Collier, Mark; Manley, Bill. How to Read Egyptian Hieroglyphs (en anglès). The British Museum Press, 1998. ISBN 978-0520239494.
* Gardiner, Alan. Egyptian Grammar (en anglès). Griffith Institute, 1973 (3 ed), p. 682. ISBN 0900416351.
* Faulkner, Raymond O. A concise dictionary of Middle Egyptian (en anglès). Griffith Institute, 1962, p. 334. ISBN 0900416327.
* Wallis Budge, E. A. An Egyptian Hieroglyphic Dictionary (vol 1) (en anglès). Dover Publications, 1978, p. 748. ISBN 978-0486236155.
* Wallis Budge, E. A. An Egyptian Hieroglyphic Dictionary (vol 2) (en anglès). Dover Publications, 1978, p. 722. ISBN 978-0486236162.